Missatge: Ocaña diu que un concert econòmic per a Catalunya ni és viable ni és una "bona idea"     El secretari d'Estat d'Hisenda i Pressupostos, Carlos Ocaña, ha descartat la possibilitat que es creï un concert econòmic per a Catalunya semblant al del País Basc, tal com ha demanat CiU, ja que, segons la seva opinió, ni és "viable" ni és "una bona idea".    Així ho ha posat de manifest Ocaña durant la seva intervenció al 'Forum Cinco Días', on ha lamentat que els polítics catalans s'oblidin que Espanya té un sistema de finançament "molt recent".    Segons la seva opinió, aquest sistema té en compte la variable de la població i garanteix els recursos en tot el país, per la qual cosa "ignorar-ho" suposa un acte "d'injustícia" que només s'explica per "les calors" de la campanya electoral a Catalunya.    En aquest sentit, ha admès que troba a faltar que el debat català tingui en compte que el sistema no és "ni de lluny" semblant al de fa vuit anys, ja que el model actual ha estat pactat i compleix, en part, amb les aspiracions catalanes. font

Resposta: Un argument de tant pes com aquell que diu: "No pot ser i, a més, és impossible". Un avantatge inestimable de la independència és que, no només tindríem el nostre propi finançament sinó que, senzillament, dictaríem les nostres pròpies lleis i no hauria de venir cap delegat de la metròpoli a recordar-nos que som colònia.